stanford-oval/wikipedia huggingface dataset:
Bohdan Bondarenko

| Mitalit | Mitalit | Mitalit |  |
| --- | --- | --- | --- |
|  Bohdan Bondarenko |  Bohdan Bondarenko |  Bohdan Bondarenko |  |
Maa:   Ukraina
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | korkeushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | korkeushyppy |  |
|  Hopeaa | Peking 2015 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | korkeushyppy |  |
Bohdan Viktorovytš Bondarenko (ukr. Богдан Вікторович Бондаренко, s. 30. elokuuta 1989) on ukrainalainen yleisurheilija, joka kilpailee korkeushypyssä.
Alle 20-vuotiaiden MM-kilpailuissa 2006 Bondarenko sijoittui pronssille hypättyään 226 cm. Alle 20-vuotiaiden MM-kilpailuissa 2008 Bondarenko voitti kultaa ylitettyään jälleen 226 cm. Alle 23-vuotiaiden EM-kilpailuissa 2011 Bondarenko voitti kultaa tuloksella 230 cm. Daegun MM-kilpailuissa 2011 Bondarenko karsiutui finaalista hypättyään karsinnassa 228 cm. Lontoon olympialaisissa 2012 Bondarenko sijoittui finaalissa seitsemänneksi ylitettyään 229 cm. Bondarenko voitti maailmanmestaruuden Moskovassa 2013 tuloksella 241 cm. Zürichin EM-kilpailuissa 2014 hän voitti kultaa tuloksella 235 cm. Pekingin MM-kilpailuissa 2015 Bondarenko sijoittui hopealle ylitettyään 233 cm. Rio de Janeiron olympialaisissa 2016 hän sai pronssia niin ikään tuloksella 233. Lontoon MM-kilpailuissa 2017 hän oli yhdeksäs. Hän karsiutui loppukilpailusta Dohan MM-kilpailuissa 2019 ja Münchenin EM-kilpailuissa 2022.
Bondarenkon ennätys on New Yorkissa 14. kesäkuuta 2014 hypätty 242 cm. Se on kaikkien aikojen kolmanneksi paras tulos ja sivuaa Patrik Sjöbergin Euroopan ennätystä.
Aukusti Salo

Aukusti Salo (vuoteen 1903 Lindroos; 19. elokuuta 1887 Sääksmäki – 30. tammikuuta 1951 Helsinki) oli suomalainen kasvatustieteilijä ja professori.
Salo oli lähtöisin torppariperheestä. Hän oli Hämeenlinnan alakansakouluseminaarin johtaja 1919–1947, Helsingin yliopiston kasvatus- ja opetusopin dosentti 1939–1947 ja ylimääräinen professori 1947–1951. Hän kehitti kansakoulun ala-asteen toimintamuotoja opetussuunnitelmaa.
Julkaisuja

Kasvatusopillisen sielutieteen pääpiirteet, 1924
Alakansakoulun opetusoppi, 1–4, 1926–1929
Ensimmäisen ja toisen kouluvuoden opetussuunnitelma kokonaisuusperiaatteen mukaan, 3. p. 1946
Pikkulasten kasvatus Uno cygnaeuksen kasansivistysjärjestelmässä, 1939
Suomalaisen kasvatuksen peruskysymyksiä, 1–2, 1945, 1947
Johdatus yleiseen kasvatusoppiin, 1952
Bonifatius IV

| Bonifatius IV |
| --- | --- |

Henkilötiedot
Syntynyt: n. 550 Valeria
Kuollut: 8. toukokuuta 615 Rooma
Paavi
Paavius alkoi:  25. elokuuta 608
Paavius päättyi:  8. toukokuuta 615
Edeltäjä:  Bonifatius III
Seuraaja:  Pyhä Deusdedit
Pyhä Bonifatius IV (n. 550 – 8. toukokuuta 615) oli paavina 25. elokuuta 608 – 8. toukokuuta 615. Hän oli syntyisin Valeriasta Abruzzista.
Bonifatiuksen paaviuden aikana Roomaa koettelivat nälänhätä, rutto ja tulvat. Pyhä Bonifatius IV kuoli munkkiretriitissä (hän oli muuttanut oman talonsa luostariksi), ja hänet haudattiin vanhan Pietarinkirkon basilikan pylväistöön. Paavin jäämistö poistettiin hautapaikastaan kolmesti: 900- tai 1000-luvulla, toisen kerran 1200-luvun lopulla Bonifatius VIII:n kaudella ja kolmannella kerralla ne siirrettiin nykyiseen Pietarinkirkkoon 21. lokakuuta 1603.
Pyhää Bonifatius IV:tä juhlitaan pyhimyksenä 8. toukokuuta.
Bibey Mutombo

Kalambay "Bibey" Mutombo (2. lokakuuta 1961 Kinshasa – 12. heinäkuuta 2008) oli jalkapalloilija ja jalkapallovalmentaja Kongon demokraattisesta tasavallasta. Mutombo kuoli 46-vuotiaana pitkäaikaisen sairauden takia 12. heinäkuuta 2008 Belgiassa.
Valmennusuran aikaiset seurat

Orlando Pirates, Etelä-Afrikka (päävalmentaja)
Black Leopards, Etelä-Afrikka (päävalmentaja)
AS Vita Club, Kongon demokraattinen tasavalta (päävalmentaja)
Kongon demokraattisen tasavallan maajoukkue (apuvalmentaja)
RESC Virton, Belgia (apuvalmentaja)
FC Rodange, Luxemburg (päävalmentaja)
Sporting Mertzig, Luxemburg (päävalmentaja)
Blombosluola

Blombosluolan sijainti Etelä-Afrikassa.
Noin ajalta 71 000 eaa. silkreettikivestä valmistettu nuolenkärki, Blombos-luola.
Kotilonkuorista tehtyjä helmiä joiden reikien kuluminen osoittaa että niitä on käytetty nauhassa, Blombos-luola.
Blombosluola on luola Etelä-Afrikan rannikolla. Sieltä on löydetty okranpala, johon on kaiverrettu verkkokuvio. Esine on maailman vanhimpia ihmisen (Homo sapiens) tekemiä taide-esineitä. Esineen iäksi arvioidaan 75 000–70 000 vuotta.
Verkkokuviolla arvellaan olleen symbolinen merkitys. Kuvio voi myös olla jonkinlainen kuukalenteri.[lähde? ]
Aiheesta muualla

Wallius, Anniina: Etelä-Afrikasta löytyi ihmisen ensimmäinen piirros – okrakynän jäljet ovat maailman vanhinta symboliikkaa Yle - Uutiset.  17.9.2018. Viitattu 20.9.2018.
Jones, Cheryl: Technological innovation may have driven first human migration, Ancient tools give up their makers' secrets Nature.  30.10.2008. Viitattu 20.9.2018.
Salmela, Juha: Tulta käytettiin kivisten työkalujen valmistuksessa jo 70 000 vuotta sitten Breathing Earth -blogi.  18.8.2009. Viitattu 20.9.2018.
Hirst, K. Kris: Blombos Cave ThoughtCo.  1.9.2018. Viitattu 20.9.2018.
Sample, Ian: Earliest known drawing found on rock in South African cave The Guardian.  12.9.2018. Viitattu 20.9.2018.
Hitchcock, Don: Blombos Cave Don's Maps.  3.9.2018. Viitattu 20.9.2018.
Amos, Jonathan: Ancient 'paint factory' unearthed BBC News.  13.10.2011. Viitattu 20.9.2018.
Only Teardrops (albumi)

| Only Teardrops Emmelie de Forest |
| --- | --- | --- |

Studioalbumin tiedot
 Äänitetty : huhtikuu 2013
 Julkaistu: 6. toukokuuta 2013
 Tyylilaji: pop, folk
 Kesto: 40.18
 Levy-yhtiö: Universal Music Denmark
Listasijoitukset
  Tracklisten: 13.
Emmelie de Forestin muut julkaisut
|   | Only Teardrops 2013 | Acoustic Session 2014 |
Singlet albumilta Only Teardrops
 ”Only Teardrops” Julkaistu: 22. tammikuuta 2013  ”Hunter & Prey” Julkaistu: 19. elokuuta 2013
Only Teardrops on tanskalaisen Emmelie de Forestin esikoisalbumi vuodelta 2013. Hän voitti Eurovision laulukilpailun toukokuussa 2013 albumin nimikappaleella ”Only Teardrops”. Albumin julkaisijana toimi Universal Music.
De Forest sai levytyssopimuksen voitettuaan Melodi Grand Prix’n, Tanskan kansallisen euroviisukarsinnan. Albumi julkaistiin Tanskassa 6. toukokuuta 2013. Muualla Euroopassa se tuli digitaaliseen jakoon 14. toukokuuta ja ilmestyi CD:nä Eurovision kilpailun jälkeen.
”Only Teardrops” -kappaleen tekijäkolmikko Lise Cabble, Julia Fabrin ja Thomas Stengaard osallistui myös muiden kappaleiden kirjoittamiseen. Heidän lisäkseen kappaleita työstivät de Forest itse sekä Marcus Winther-John, Jakob Schack Glæsner, Frederik Thaae, Peter Bjørnskov ja Lene Dissing. Kappaleiden innoittajina toimivat muun muassa de Forestin lempikirjat ja -elokuvat, kuten Humiseva harju ja Lokki Joonatan. ”Haunted Heart” ja ”Running In My Sleep” pohjautuvat hänen näkemiinsä uniin.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Teardrops Overture | 0.47 |  |  |  |  |  |  |  |
| 2. | Hunter & Prey | 3.29 |  |  |  |  |  |  |  |
| 3. | Change | 3.59 |  |  |  |  |  |  |  |
| 4. | Only Teardrops | 3.02 |  |  |  |  |  |  |  |
| 5. | What Are You Waiting For | 3.36 |  |  |  |  |  |  |  |
| 6. | Haunted Heart | 3.35 |  |  |  |  |  |  |  |
| 7. | Force of Nature | 3.43 |  |  |  |  |  |  |  |
| 8. | Beat the Speed of Sound | 3.50 |  |  |  |  |  |  |  |
| 9. | Soldier of Love | 3.25 |  |  |  |  |  |  |  |
| 10. | Running In My Sleep | 3.38 |  |  |  |  |  |  |  |
| 11. | Let It Fall | 3.49 |  |  |  |  |  |  |  |
| 12. | Only Teardrops (sinfoninen versio)  | 3.18 |  |  |  |  |  |  |  |
Listasijoitukset

| Vuosi | Lista | Sijoitus |
| --- | --- | --- |
| 2013 | Tracklisten | 13 |
Arvostelut

Gaffa:
Australia House

Australia House voi tarkoittaa seuraavia:
Australia House, Australian Lontoon-suurlähetystö Yhdistyneessä kuningaskunnassa
Australia House, Australian Ottawan-suurlähetystö Kanadassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Australia House”, voi hakea sivunnimihaulla, laajalla sivunnimihaulla tai tekstihaulla.
Nuorronjärvi

| Nuorronjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°27′10″N, 24°09′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Längelmäveteen 
Järvinumero:  35.721.1.003
Mittaustietoja
Pinnankorkeus:  85,5 m  
Rantaviiva:  1,69 km  
Pinta-ala:  18,284 ha  
Saaria:  ei saaria 
 fiNuorronjärvi 
Nuorronjärvi  on Pirkanmaalla Kangasalla Vääksyssä Längelmäveden pohjoisrannassa sijaitseva järvi.
Maantietoa

Järven pinta-ala on 18,3 hehtaaria ja se on 650 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä ja se on peltomaiden ympäröimä, vaikka rannat ovat suoja-aluetta ja ne  ovat metsittyneet. Rantojen lähellä sijaitsee kuusi maatilaa ja rannoille on rakennettu yli 10 vapaa-ajan asuntoa. Seututie 325 ohittaa järven sen pohjoispuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 85,5 metriä mpy. Siihen laskee kolme pelto-ojaa ja sen laskuoja laskee 250 metrin päässä Längelmäveden Villikanselkään.
Historiaa

Vuoden 1855−1856 Kalmbergin kartastossa järven nimi kirjoittiin ”Nuortojärvi”. Se oli silloinkin peltojen ja niittyjen ympäröimä ja sen itärannalla sijaitsi talo nimeltään ”Nuordo”. Vasta vuoden 1957 peruskartassa kartassa näkyi seututie 325.
Olivia DeJonge

| Olivia DeJonge |
| --- | --- |
 Olivia DeJonge (2022).
Henkilötiedot
Syntynyt: 30. huhtikuuta 1998 (ikä 26) Melbourne, Australia
Ammatti:  näyttelijä
Näyttelijä
Aktiivisena:  2011–
Aiheesta muualla
IMDb
Olivia DeJonge (s. 30. huhtikuuta 1998 Melbourne) on australialainen näyttelijä. Hänet tunnetaan rooleistaan draamasarjassa Hiding (2015) ja Netflix-sarjassa The Society (2019).
Elämäkerta

DeJonge syntyi Melbournessa Victoriassa, Robynin ja Rob DeJongen tytär, liikemies. Hän muutti Perthiin, Länsi-Australiaan vanhempiensa kanssa viisivuotiaana, missä hän varttui Peppermint Grovessa. Hän on opiskellut Presbyterian Ladies' Collegessa Perthissä.
Filmografia > Elokuvat

| Vuosi | Nimi | Rooli |
| --- | --- | --- |
| 2014 | The Sisterhood of Night | Lavinia Hall |
| 2015 | The Visit | Becca |
| 2016 | Scare Campaign | Abby |
| 2016 | Better Watch Out | Ashley |
| 2018 | Undertow | Angie |
| 2019 | Stray Dolls | Dallas |
| 2019 | Josie & Jack | Josie |
| 2022 | Elvis | Priscilla Presley |
Filmografia > Televisiosarjat

| Vuosi | Nimi | Rooli |
| --- | --- | --- |
| 2015 | Hiding | Shaneen Quigg / Tara Swift |
| 2017 | Will | Alice Burbage |
| 2018 | Undertow | Angie |
| 2019 | The Society | Elle |
| 2022 | The Staircase | Caitlin Atwater |
Aiheesta muualla

Olivia DeJonge Internet Movie Databasessa. (englanniksi)
Olivia DeJonge Instagramissa
Kuvia tai muita tiedostoja aiheesta Olivia DeJonge Wikimedia Commonsissa
Operaatio Dragoon

Operaatio Dragoon (”rakuuna”) oli länsiliittoutuneiden onnistunut maihinnousu Etelä-Ranskaan toisessa maailmansodassa. Operaatio tapahtui 15. elokuuta 1944 ja maihinnousupaikka oli Toulonin sekä Cannesin kaupunkien välissä. Operaation nimi juontui Draguignan-nimisestä kaupungista, joka oli lähellä maihinnousupaikkaa.
Huolimatta operaation suuruudesta, Dragoon ei ole kovinkaan tunnettu. Se on usein jäänyt Pohjois-Ranskassa samana kesänä taisteltun Normandian maihinnousun varjoon. Dragoon oli kuitenkin liittoutuneiden kannalta tärkeä operaatio, sillä se avasi Ranskaan uuden rintaman ja hellitti Normandiassa taisteleviin kohdistuvaa painetta. Operaatiossa saatiin lisäksi haltuun tärkeä Marseillen satamakaupunki, joka muodostui yhdeksi tärkeimmäksi länsiliittoutuneiden huolto- ja tarvikelähteeksi.
Maihinnousu

Operaatio alkoi aamuyöllä 15. elokuuta maahanlaskujoukkojen pudotuksella 20 kilometriä sisämaahan päin, Le Muyn kunnan alueelle. Pudotus epäonnistui, ja laskuvarjojoukot ajautuivat kilometrien päähän laskeutumispaikastaan. Saksalaisten selusta oli kuitenkin puutteellisesti miehitetty, ja ainoat kohdatut saksalaiset kukistettiin nopeasti. Ennen maihinnousua Ranskan vastarintaliike oli auttanut liittoutuneiden toimintaa selustassa muun muassa tuhoamalla puhelinlinjoja ja kuljetusyhteyksiä.
Itse maihinnousu alkoi kello 8.00 ilmavoimien ja laivaston tykistötulella. Maihinnousujoukot kokivat rannoilla vain vähäistä vastarintaa: suuri osa saksalaisista oli joko saksalaisten miehittämiltä alueilta koottuja joukkoja tai itärintamalta irrotettuja veteraaneja, jotka antautuivat nopeasti. Liittoutuneet pääsivätkin lähes kaikilta maihinnousurannoilta etenemään nopeasti yhdistäen laskuvarjojoukkojen valtaamat alueet sillanpääasemaan.
Liittoutuneiden eteneminen pohjoiseen

Saksalaisten koettua raskaita tappioita yhdysvaltalaisten onnistuneessa operaatio Cobrassa Normandiassa, alivoimaisilla saksalaisilla ei ollut muuta vaihtoehtoa kuin aloittaa täysi perääntyminen koko Etelä-Ranskan alueella. Yhdysvaltalaiset etenivät pohjoiseen, vapauttaen Dignen 18. elokuuta ja Lyonin 3. syyskuuta. Samaan aikaan ranskalaiset etenivät rannikkoa pitkin. Toulon ja Marseille vapautettiin molemmat saman päivän aikana, 27. elokuuta.
Vajaassa kuukaudessa liittoutuneet olivat edenneet yli 800 kilometriä. Sotavangeiksi saatuja antautuneita saksalaisia oli 100 000, noin kolmannes kaikista Etelä-Ranskan saksalaissotilaista. Liittoutuneiden tappiot olivat yhteensä noin 17 000 kaatunutta ja haavoittunutta. 10. syyskuuta ensimmäiset liittoutuneiden sotilaat tapasivat Normandiassa taistelleen Yhdysvaltain 3. armeijan.
Aiheesta muualla

Kuvia tai muita tiedostoja aiheesta Operaatio Dragoon Wikimedia Commonsissa
Bamiyanin laakson kulttuuriympäristö ja arkeologiset jäännökset

Tuhottu Buddha-patsas.
Toinen Bamiyan laakson Buddha-patsaista
Bamiyanin laakson kulttuuriympäristö ja arkeologiset jäännökset on Unescon maailmanperintöluettelossa oleva kohde Afganistanissa Bamiyanin maakunnassa Bamiyanin laaksossa 230 kilometriä Kabulista luoteeseen. Alue tunnetaan erityisesti talibanien maaliskuussa 2001 tuhoamasta kahdesta massiivisesta Bamiyanin Buddha-patsaasta (paštuksi د بودا بتان په باميانو کې, De Buda butan pe bamiyano ke, farsiksi تندیس‌های بودا در باميا, tandis-ha-ye buda dar bamiyaan). Patsaat on veistetty 500-luvun lopulla ja 600-luvun alussa.
55 ja 37 metriä korkeiden patsaiden räjäytyksestä säilyneet osat on vuosina 2003–2011 koottu talteen. On ehdotettu, että patsaat koottaisiin uudelleen. Suuremmasta patsaasta on materiaalia saatu talteen 30 prosenttia, pienemmästä hiukan enemmän. Palasten joukossa oli räjähtämättömiä pommeja, joissa oli TNT-räjähdettä ja napalmia. Hankkeen rahoituksesta vastasivat YK, Saksan valtio ja yksityiset säätiöt ja se on työllistänyt köyhällä seudulla enimmillään 60 henkeä.
Syistä, joiden vuoksi talibanit tuhosivat patsaat, on esitetty useita versioita. Patsaat oli alun perin päätetty säilyttää, ja YK:lta oli pyydetty rahoitusta niiden kunnostukseen. Julkisesti esitetty hävityssyy oli, että islam kieltää jumalankuvat. Taliban kiristi länsimaita, jotka olivat alkaneet painostaa sitä. Yhdysvallat sulki Talibanin edustuston New Yorkissa helmikuussa 2001, jolloin patsaat päätettiin tuhota. On myös esitetty, että Osama bin Laden sai mullah Omarin perumaan säilytyspäätöksen. Syyksi on esitetty myös, että seudun vaikutusvaltaiset talibanit suuttuivat, kun ruotsalainen arkeologi antoi rahaa patsaiden kunnostukseen eikä köyhille asukkaille. Julkisuuteen esitetyn perustelun vuoksi Taliban päätti hävittää kaikki Afganistanin patsaat.
Brittiläinen matkakirjailija ja taidekriitikko Robert Byron ei pitänyt niitä taiteellisesti merkittävinä kirjoittaessaan niistä 1933 teoksessaan The Road to Oxiana.
Kirjallisuutta

Blänsdorf, C., Nadeau, M-J., Grootes, P. M., Hüls, M., Pfeffer, S. & Thiemann, L. (2009). Dating of the Buddha Statues – AMS 14C Dating of Organic Materials. Teoksessa: M. Petzet (toim.) The Giant Buddhas of Bamiyan. Safeguarding the Remains (s. 231-236). Berlin: hendrik Bäßler verlag. 978-3-930388-55-4: Dating of the Buddha Statues – AMS 14C Dating of Organic Materials. Teoksessa: M. Petzet (toim.) The Giant Buddhas of Bamiyan. Safeguarding the Remains, s. s. 231-236.  Berlin:  hendrik Bäßler verlag, 2009.  ISBN 978-3-930388-55-4.  Teoksen verkkoversio. (Arkistoitu – Internet Archive)
Aiheesta muualla

Wikimedia Commonsissa on kuvia tai muita tiedostoja aiheesta .
Kohde Unescon maailmanperintöluettelossa
Atlético Nacional

Atlético Nacional S. A., tunnetaan nimillä Atlético Nacional tai pelkästään Nacional, on kolumbialainen jalkapalloseura, joka on kotoisin Medellínin kaupungista. Seura on perustettu vuonna 1947 ja sen edustusjoukkue pelaa maan korkeimmalla sarjatasolla Categoría Primera A:ssa. Seura on kahden muun seuran Millonariosin ja Santa Fen lisäksi ainoa, joka on pelannut läpi historiansa maan pääsarjassa.
Atlético Nacional pelaa kotiottelunsa Atanasio Girardotilla, jonka yleisökapasiteetti on 45 943. Stadionilla kotiottelunsa pelaa myös paikallisseura Independiente Medellín.
Nacionalin ensimmäisen pääsarjatason mestaruuden voittanut kokoonpano.
Vuonna 2016 seura voitti Copa Libertadoresin toisen kerran historiassaan. Joukkueen tie alkoi alkulohkoista, joista se selvisi puhtaalla pelillä pudostuspeleihin. Pudotuspeleissä tie kantoi lopulta aina loppuotteluun saakka, jossa vastaan asettui ecuadorilainen Independiente del Valle. Loppuottelu oli kaksiosainen, jonka ensimmäinen osa päättyi tasatulokseen 1–1 ja jälkimmäisen Nacional vie nimiinsä 1–0 varmistaen toisen mestaruutensa.
Copa Libertadoresin voiton myötä seura pääsi ottamaan osaa myös vuoden 2016 Copa Sudamericanaan, jossa tie vei niin ikään loppuotteluun saakka. Loppuottelussa Nacionalin oli määrä kohdata brasilialainen Chapecoense kaksiosaisessa otteluparissa. Ensimmäinen osa oli tarkoitus pelata 30. marraskuuta 2016 Medellínissa, mutta 28. marraskuuta 2016 sattuneen lento-onnettomuuden takia, joka vaati 19 Chapecoensen pelaajan ja yhteensä 71 ihmisen hengen, loppuottelu peruutettiin. Onnettomuuden seurauksena Nacional ehdotti Etelä-Amerikan jalkapalloliitto Conmebolille, että turnauksen voitto luovutettaisiin Chapecoenselle. Ele keräsi ihastusta ympäri maailman, ja seura palkittiin Conmebolin reilun pelin -palkinnolla tekonsa johdosta.
Logot

Atlético Nacionalin tunnuksen kehityskulku
1935–1946
1947–1949
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (espanjaksi)
Nick Willis

| Mitalit | Mitalit | Mitalit |  |
| --- | --- | --- | --- |
|  Nick Willis |  Nick Willis |  Nick Willis |  |
Maa:   Uusi-Seelanti
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | 1 500 metriä |  |
|  Pronssia | Rio de Janeiro 2016 | 1 500 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Portland 2016 | 1 500 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | 1 500 metriä |  |
|  Pronssia | Delhi 2010 | 1 500 metriä |  |
|  Pronssia | Glasgow 2014 | 1 500 metriä |  |
Nicholas ”Nick” Ian Willis (s. 25. huhtikuuta 1983 Lower Hutt, Uusi-Seelanti) on uusiseelantilainen keskimatkojen juoksija, 1 500 metrin kaksinkertainen olympiamitalisti.
Willis sijoittui junioreiden MM-kilpailuissa Kingstonissa 2002 neljänneksi 1 500 metrillä ajalla 3.42,69. Ateenan olympialaisissa 2004 ja Helsingin MM-kilpailuissa 2005 hän eteni samalla matkalla välieriin. Pariisin kultaisen liigan kilpailussa 2005 hän rikkoi 31 vuotta voimassa olleen John Walkerin Uuden-Seelannin ennätyksen 1 500 metrillä juostuaan ajan 3.32,38.
Willis voitti Melbournen kansainyhteisön kisoissa 2006 kultaa 1 500 metrillä ajalla 3.38,49. Ateenan maailmancupissa hän sijoittui samalla matkalla kolmanneksi ja Osakan MM-kilpailuissa 2007 kymmenenneksi. Pekingin olympialaisissa 2008 Willis sijoittui 1 500 metrillä alun perin kolmanneksi, mutta nousi hopealle Rashid Ramzin dopinghylkäyksen jälkeen. Willis juoksi ajan 3.34,16 ja voitti kolmanneksi sijoittuneen Mehdi Baalan viidellä sadasosasekunnilla. Myöhemmin samana syksynä Willis oli kolmas IAAF:n yleisurheilufinaalissa.
Helmikuussa 2010 Willis rikkoi 1 500 metrillä John Walkerin 31 vuotta vanhan Uuden-Seelannin sisäratojen ennätyksen 3.37,4 juostuaan Birminghamissa ajan 3.35,80. Saman vuoden Delhin Kansainyhteisön kisoissa hän sai 1 500 metrillä pronssia. Daegun MM-kilpailuissa 2011 hän sijoittui kahdenneksitoista ja Lontoon olympialaisissa 2012 yhdeksänneksi. Hän karsiutui välierissä Moskovan MM-kilpailuissa 2013. Hänet hylättiin Sopotin MM-hallikilpailujen 2014 loppukilpailussa.
17. kesäkuuta 2014 Willis rikkoi John Walkerin 31 vuotta vanhan Uuden-Seelannin ennätyksen 3 000 metrillä juostuaan ajan 7.36,91. Hän juoksi 1 500 metrin Oseanian ennätyksen 3.29,91 Monacossa 18. heinäkuuta 2014. Glasgow'n Kansainyhteisön kisoissa hän sai pronssia ajalla 3.39,60. Hän juoksi 1 500 metrin Oseanian ennätyksen 3.29,66 Monacossa 17. heinäkuuta 2015
Willis sijoittui Pekingin MM-kilpailuissa 2015 kuudenneksi 1 500 metrin juoksussa. Hän sai samalla matkalla pronssia Portlandin MM-hallikilpailuissa 2016 ajalla 3.44,37 ja Rion olympialaisissa ajalla 3.50,24. Lontoon MM-kilpailuissa 2017 hän sijoittui 1 500 metrillä kahdeksanneksi. Vuodelle 2021 siirretyissä Tokion olympialaisissa hän karsiutui 1 500 metrin välierissä.
Henkilökohtaiset ennätykset > Ulkoradat

| Matka | Aika | Paikka | Vuosi |
| --- | --- | --- | --- |
| 800 m | 1.45,54 | Heusden-Zolder | 2004 |
| 1 000 m | 2.16,58 | Linz | 2012 |
| 1 500 m | 3.29,66 NR | Monaco | 2015 |
| Maili | 3.49,83 | Oslo | 2014 |
| 3 000 m | 7.36,91 NR | Ostrava | 2014 |
| 5 000 m | 13.20,33 | Los Angeles | 2014 |
Henkilökohtaiset ennätykset > Sisäradat

| Matka | Aika | Paikka | Vuosi |
| --- | --- | --- | --- |
| 800 m | 1.50,29 | State College | 2003 |
| 1 500 m | 3.35,80 AR | Birmingham | 2010 |
| Maili | 3.51,06 AR | New York | 2016 |
| 3 000 m | 7.44,90 NR | Boston | 2004 |
AR = maanosan ennätys, NR = maan ennätys
Brentwood Television Funnies

Brentwood Television Funnies Inc. on Rick Ungarin perustama yhdysvaltalainen tuotantoyhtiö, joka tunnetaan lähinnä Prätkähiiret-animaatiosarjan tuottajana.
Yhtiö on myös tuottanut kaikki Prätkähiirien oheistuotteet, kuten leluja ja pelejä.
Brescello

| Brescello |
| --- | --- |

 Brescello
 Koordinaatit: 44°54′N, 10°31′E 
Valtio:   Italia
Alue:  Emilia-Romagna
Maakunta:  Reggio Emilia
Pinta-ala:  
 – Maa:  24,8 km² km²
Korkeus:  27 m
Väkiluku (2011):  5 546 
 – Väestötiheys:  223 as./km²
Postinumero:  42041
 
 Kunnan kotisivut 
Infobox OKVirheellinen NIMI-arvo: 
Brescello on kunta Reggio Emilian maakunnassa Italiassa Pojoen laaksossa. Brescellon tunnettiin Antiikin Roomassa nimellä Brixellum.
Isä Camillo -elokuvat kuvattiin Brescellossa, jossa on myös niille omistettu museo.